ས་ནས་ཆུ་བོར་བསྐུར་བ་དང་།རུས་ང་ལ་སྐུ་དང་སྐུ་གདུང་བཏབ་པ་དང་།ཕྱིར་ཟློག་བྱ་བ་དང་།དྲི་ག་ཙང་ཁང་དུ་བ་ཞག་པ་དང་།མཆོད་རྟེན་བྱ་བ་དང་།བཟླས་པ་དང་།སྦྱིན་སྲོག་བྱས་ཏེ་
སྡིག་པ་སྦྱོང་བ་རྣམས་ཨུ་གསུངས་པའི་གཙོ་བོ་དབང་བསྐུར་བ་ལའང་རྒྱ་གཞུང་དང་མཁས་པ་རྣམས་ཀྱི་ཕྱག་བཞེས་སུ་དཀྱིལ་འཁོར་གྱི་ཆོ་ག་རྒྱས་པར་ས་ཚོག་དང་རོའི་སྟ་གོན་སྔོན་དུ་འགྲོ་བའི་དངོས་གཞི་དབང་བསྐུར
ཞག་བདུན་བྱ་བ་དང་།སྟ་གོན་ཞག་གཅིག།དབང་བསྐུར་ཞག་ཟུག་བཅས་ཡོངས་བསྡམས་ཞག་བདུན་ཏུ་བཞད་པ་དང་།འབྲིང་པོར་བསྙེན་པ་དོར་ལ་དབང་བསྐུར་གྱི་གྲངས་ཚང་བར་བྱ་བོ་དང་།བསྡུས་པར་སྟ་གོན།
ཀྱང་བཞག་ནས་དངོས་གའི་གྲངས་ཅི་རིགས་བྱ་བ་སྟེ་རྒྱས་འབྲིང་རྣམས་ནི་དེང་སལ་ལག་ལེན་བད་པ་མེད་པས་འདིར་མ་སྤྲོས་ལ།བསྡུས་པའི་དོན་ནི་དཀྱུས་སུ་བསྟན་པ་ཉིད་དོ།།དེ་རྣམས་ཀྱི་དོན་དྲིལ་ཏེ་ལག་ལེན་ཏུ

རྒྱ་བ་ལ་བདུན་ཕྱིར་ཟློག་དབང་བསྐུར།མཆོད་རྟེན་དུ་བཞག་པ།ཁྱིམ་དང་མཆོད་པར་བཞག་པ།སྦྱིན་སྲེག་བྱ་བ།རིའམ་ཆུང་དོར་བ།སྭཙྪ་གདབ་པས་སྡིག་པ་སྤོང་བ་རྣམས་སོ།།དེ་ལ་ཕྱིར་ཆོག་དང
དབང་བསྐུར་གྱིས་སྡིག་པ་སྦྱོང་བ་ནི་ལས་ལ་སྦྱོར་བའི་དངོས་གཞི་སྟེ་གནས་ལུགས་སྤྱིའི་དཀྱུས་སུ་བཤད་པ་ལྟར་རྟེན་ཡོད་པའི་ཚེ་དེ་ལ་བྱ་བ་དང་།རྟེན་མ་ཞ་བྱང་བུ་ལ་བརྟེན་ནས་ཆོ་ག་དེ་དག་བྱ་ཞིང་འདི་ལ་སྦྱོང་རྒྱུད་ནས་གསུངས་པའི
སྡིག་པའི་སྡིག་སྦྱོང་གི་སྒོ་རྣམས་ཚང་བར་བཞེད།རིགས་དྲུག་གནས་འདྲེན་རྣམས་ཀྱང་སྤྲོས་པ་རྒྱས་བསྡུས་ཙམ་ལས་ཕྱིང་ཐོག་གི་ཆོ་ག་དང་གནད་གཅིག་པའོ།།གསུམ་པ་མཆོད་རྟེན་དུ་བཞག་ཨ་ནི།ད་ལྟ་ལག
ལེན་དུ་བྱེད་པ་དཀོན་ཀྱང་།སྐྱོང་རྒྱུད་ལས།དེ་ནས་རྣལ་འབྱོར་ཅན་གྱི་ནི།།སྔགས་དང་ཕྱག་རྒྱས་དེ་དབང་བསྐུར།ལྷ་ལ་གཟུགས་སུ་བསྟན་ནས་ཀྱང་།།མཆོད་རྟེན་དབུས་སུ་བཞག་པར་བྱ།།ཞེས་གསུངས
པའི་དོན་ཏེ།རོ་མི་སྲེག་པར་བཞག་ན།དབང་བསྐུར་ལམ་སྐྱོང་བསྟན་བཅས་སྔོན་ཏུ་སོང་ནས།རོ་བཀྲུས་པའི་ཆུས་འཇིམ་པ་བྱ།མཆོད་རྟེན་གྱི་རྨངས་ཞབས་སུ་ཆེ་འདས་ལ་བར་དུ་གཅོད་པ་ཐམས་ཅད་ཀྱི་མིང་པོས་ཚིག།
བཅས་པ་བྲིས་ལ་མིན་ན།དེའི་སྟེང་དུ་གནོད་སྦྱིན་པར་མཛོད་བཅའ་བ་སོགས་མཆོད་རྟེན་ཚུལ་བཞིན་བརྩེགས་པའི་བུམ་པར་རོ་བཞག་སྐྱོང་ཁྲུས་སྔོན་དུ་འགྲོ་བས་ལྷར་བསྐྱེད་འགུགས་བསྟིམ་དབ་ཕབ་སུ་ར་མཆོད་བསྟོད

༄༅བཟླས་པ་སོགས་བྱས།མཆོད་རྟེན་ཚར་ནས་རབ་གནས་དགའ་སྟོན་རྣམས་བྱ།མཆོད་རྟེན་གྱི་དབྱིབས་ཀྱི་ཁྱད་པར་ལ་གསུམ།བིམྦ་།ཁང་བརྩེགས།རྒྱལ་མཚན་ལྟ་བུའོ།།
དང་པོ་ནི།ཟླ་གདན་ལ་ལྷུང་བཟེད་ཁ་སྲུབ་པ་ལྟ་བུའོ།གཉིས་པ་ནི།གྲུ་བཞི་རིམ་པརྐྱད་པ་དང་ཉིས་བརྩེགས་སུ་བྱས་པ་ནི།ཁང་པུ་དང་ཁང་བུ་བརྩེགས་པའོ།།གསུམ་པ་ནི།པདྨ་སྲུངས་པ་དང་བྱང
ཆུབ་ཆེན་པོ་སོགས་པདེ་གཤེགས་མཆོད་རྟེན་བརྒྱད་དུ་བྱས་ཏེ་ཡོངས་སུ་གྲགས་པ་རྣམས་སོ།།དེ་ལས་འདིར་བསྟན་གྱི་གང་ཟག་ལ་སྔ་མ་གཉིས་དང་།གདུགས་མེད་པའི་བྱི།སྣྲོགྶ་ཤཱན་ནུ་འོས་ལས།ནམ་པ་ཐམས་ཅད
པཔ་ནི་སངས་རྒྱས་ལས་གཞན་ལ་མི་འོས་པས་རིང་བསྲེལ་རྣམ་བཞི་བཞི་མཐུགས་པའམ་མཆོག་གི་བླ་མ་དམ་པ་ལ་བྱ་བ་སོག་གསུངས་སོ།།བཞི་པ་ཁྱིམ་གྱི་མཆོད་པར་བཞག་པ་ནི།རང་གི་ལྷ་དང་ལྷ་གཞན་གྱི།
སྙིང་པོ་སྙིང་ཁར་བྲིས་ནས་ནི།ཁྱིམ་གྱི་ནང་དུ་བཞག་པར་བྱ།ཞེས་གསུངྐུ་པའི་དོན་ལ།སྐྱོང་ཁྲུས་སོག་སྔལ་བཞིན་བྱས་ནས།རཱ་རོ་སྒྲུབ་སྔོན་དུ་མ་སོང་བ་ཡིན་ན་རང་དམ་ཚེ་འདས་ཀྱི་ལྷའི་སྙིང་པོ་གུར་གུམ་གྱིས
བྲིས་པ་སྙིང་གར་བཏགས་གནས་ཡིག་གཞན་ཡང་བཀོད།གསོན་པོའི་རྟེན་དང་མཐུན་པའི་གོས་ཀྱིས་བསྲེལ་ནས་རང་ཁྱིམ་གྱི་དབེན་པའམ་དུར་མ་ཆད་ཀྱི་གནས་སུ་རིན་པོ་ཆེའམ་ཤིང་ངམ་ས་ལས་བྱས་པའི་སྣོད།རབ་བྱུང་།

ལལ་དཀར་པོ་མཆོད་རྟེན་གྱི་དབྱིབས།དགེ་བསྙེན་ལ་དམར་པོ་པདྨ་ཁ་སྦྱར་ལྟ་བུ།རྒྱལ་པོ་ལ་སྔོན་པོ་གཙུག་ཏོར་ལྟ་བུ།བློན་པོ་ལ་དམར་སྐྱ་ཟ་མ་ཏོག་ལྟ་བུ།གཞན་པོ་ལ་སེར་སྐྱ་གདན་ཁྲི་ལྟ་བུ།མོ་ལ་སྔོ་
སྐྱ་བིལ་བ་ལྟ་བུ།བྲིས་པ་ལ་དཱ་མར་སེར་ལྷུང་བཟེད་ལྟ་བུ་རྣམས་བྱས་པའི་ནང་དུ་མགོ་ནུབ་དང་ཁ་ལྷོར་བསྟན་ལ་ཐལ་མོ་སྤྱི་བོར་སྦྱོར་ལ་བཞག།བར་རྣམས་ཚྭའམ་བྱེ་མས་འཐེམས་པར་སྟེམ།
ཆུ་ཅན་ཡིན་ན་འོག་ཏུ་འཛག་སྣོད་སོལ་བས་བཀང་བའང་བྱ།སྦའམ་ཐལ་མོ་ལ་སྲད་བུ་དམར་པོ་བཏགས་པ་ཕྱིར་བཏོན་ནུབ་ངོས་ཀྱིས་ཐོག་ལ་བཏགས།སྟེང་དུ་གདུགས་ཕུབ།སྣོད་ཀྱི་ཕྱིར་རིན་ཆེན།
བདུན་བྲི།མཆོད་རྫས་ཅི་འབྱོར་གྱིས་བསྐོར་ལྷར་བསྐྱེད་བསྟིམས་དབང་བསྐུར་མཆོད་བསྟོད་སོགས་སྔར་བཞིན་བྱས་ནས་རྒྱུན་དུའང་མཆོད་པ་བྱ་བར་བཤད་དོ།།ལྔ་པ་སྦྱིན་སྲེག་གིས་སྦྱོང་བ་ནི།རྒྱུད་ལས།
དེ་ཡི་ཤ་དང་རུས་པ་དང་།།སྲ་དང་ཐལ་བ་ལ་སོགས་པས།ཆོ་ག་དེ་དང་འདྲ་བར་ནི།།སྦྱིན་སྲེག་བྱས་ན་ངན་སོང་ནི།།ཀུན་ལས་རྣམ་པར་ཐར་བར་འགྱུར།ཞེས་གསུངས་པའི་དོན་ཏེ།གང་དུ་བྱ་བའི་ས་དེ
སྔར་མ་སྦྱངས་པ་ཡིན་ན་བརྟག་བསླང་སོགས་ཀྱིས་ལས་རུང་དུ་བྱས་ནས་དེར་ཐབ་སྟེགས་རྒྱར་འདོམ་གང་གྲྭ་བཞིར་བརྩིགས་པའི་ཁར་ས་བཀྲ་ཞེས་ལྷ་གང་ཡིན་པའི་དཀྱིལ་འཁོར་ལྷ་མཚན་བཅས་བྲི་བ་དང་།ཀུན་

༄༅རིག་ལྟ་བུ་དཀྱིལ་འཁོར་གཉིས་སྦགས་ལ་ཐབ་ནང་རྩ་དཀྱིལ་དང་རྒྱབ་ཏུ་མགྲོན་ཐབས་ཀྱི་དཀྱིལ་འཁོར་བྲི་བ་སོགས་ཕྱག་ལེན་རྒྱས་པའི་ཕྱོགས་འགྲུབ་དཀའ་བས།ལྷ་གང་ཡིན་ཀྱང་སྦྱིན་སྲེག་གི་ཞི།
ཐབ་ཁོ་ན་འབྲི་ཞིང་དབུས་སུ་དཀྱིལ་འཁོར་གང་ཡིན་པའི་ལྷ་མཚན་ཚོམ་བུ་སོགས་བཀོད་པ་ཉིད་སྟབས་བདེ་ཞིང་དོན་ལ་འབྱོར་བས་དེ་ལྟ་ན།སྟེགསལ་བ་བྱུང་དང་དྲི་ཆུས་བྱུགས་ལ་ཚངས་ཟུར་གྱི་ཐིག་བཏབ།
དབུས་ནས་མཐོ་གང་ཟླུམ་པོར་བསྐོར་བའི་ཕྱིར་མཆུ་དང་ཁ་ཁྱེར་སོར་བཞི་པ་རེས་པསྐོར།ཟླུམ་སྐོར་ནང་མར་རྡོ་རྗེའི་ཕྲེང་བས་བསྐོར་བའི་པདྨ་འདབ་བརྒྱད་གེ་སར་དང་བཅས་པའི་དབུས་སུ་ལྷ་མཚན་བཀོད།།
ཕྱིའི་གྲྭ་བཞིར་ཟླ་ཕྱེད་རྡོ་རྗེས་མཚན་པ་རྡུལ་ཚོན་གྱིས་བྲིས་པའི་ཁང་རས་དཀར་པོ་པདྨ་འདབ་བརྒྱད་བྲིས་ཕ་བུམ་ཆུ་ལ་དྲངས་པ་བཀབ།ཐབ་ཀྱི་ཁ་ཁྱེར་གྱི་ཕྱི་ནས་པ་གུ་སོགས་ཀྱི་རོ་ཁང་གྲུ་བཞི་ཇི་ལྟར་རིག་པ་
བརྩིགས་ནས་གནས་ལུང་གི་ཆོ་ག་ལམ་སྦྱང་བསྟན་ཡན་ཚར་བ་ན་རོ་ཁང་རྙིང་པ་ལས་ལོགས་སུ་ཕྱུང་ཏེ་བགེགས་བསྐྲད།སྒྲིབ་སྦྱོང་གི་གཟུངས་བཟླས་པའི་བྱེ་ཡུངས་ཀྱིས་ཟབ།ཁྲུས་བུམ་གྱི་ཆུས་བགུ
ཞིང་དར་རས་ཀྱིས་འཕྱི།དྲི་བཟང་དང་ཞུན་མར་གྱིས་བྱུག།གདགས་ཡིག་རྣམས་གནས་སོ་སོར་མར་སྦྲང་གིས་སྦྱར།དར་རས་ཀྱི་སྟོད་གཡོགས་སྨད་གཡོགས་སྲབ་མོ་མེ་ལེན་སླབས་གཡོགས་སླར།།

བསྐྱེད་པ་ཅུང་མཆོད་ནས་ཐབ་ནང་དུ་ལྕགས་སྟེགས་སམ།ཤིང་སྣུམ་སྦོམས་སུ་མཐོ་དོ་མ་ཁྱད་གང་སྲིད་དུ་རྩེ་བྲུ་གང་ལ་གཉིས་རྒྱུ་བ་དང་།དེ་ལས་སོར་བཞིས་ཐུང་བ་གཉིས་མདུན་དུ་བཀོད་པའི་ཁར
ཙོག་པུའི་སྟབས་ཀྱིས་རྐུ་བར་བཞག་ནས་རྐང་པ་གཉིས་འོག་ཅུང་ཟད་བརྐྱང་པོའི་མཐེ་བོང་ལ་ངས་ལྟེ་པྲེ་སླར་ཆོག་པས་བསྡམས།དེའི་འོག་ཏུ་མེ་ཚང་བཅས་ཏེ་མེའི་སྙིང་པོ་རྒྱུ་ཞབས་ལ་ཕོག་པ་བྱ་ཞིང་།མདུན་
དང་ལོགས་རྣམས་སུ་བུད་ཤིང་གིས་གཅེར་སྔར་གྱི་ཁང་བུའི་སྟེང་ནས་བརྟན་པར་བརྩིགས་པའི་རྩ་བར་སྦར་ཁུང་།སྙིང་ཁང་རྫས་ཁུར་དང་།ལོག་གཉིས་སུའང་རླུང་སེང་གི་བུག་པ་རེ་བྱ།སྟེང་དུ་རྫ་མཁ
སྲུབས་པ་བུམ་པའི་དབྱིབས་ཅན་དུད་ལུང་དང་ལྡན་པའི་གྱི་ནས་ཞལ་བས་འཇམ་པོར་བྱས་པ་དཀར་རྩིས་ཟུགས།སྟེང་ནས་གདུགས་དང་ཟུར་དང་ལོགས་བཞིར་རྒྱལ་མཚན་དང་བ་དན་གྱིས་བརྒྱན།
བསྲེག་རྫས་དང་མཆོད་རྫས་སོགས་ཉེར་མཁོའི་ཡོ་བྱད་ཐམས་ཅད་ཚོགས་པར་བྱས་ནས་སྦྱིན་སྲེག་གི་ལས་ལ་འཇུག་ཅིང་ཆོ་ག་ནི་དཀྱིལ་འཁོར་སོ་སོའི་ལུགས་ཀྱི་ཞི་བའི་སྦྱིན་སྲེག་གང་ཡིན་པ་བཏུཏང་།
ཐོག་མར་མེ་སྦར་བ་ན་བྱང་སྲེག་གི་ཚིག།ཆོས་ཀྱ་དབྱིངས་ཀྱི་ཐབ་ཁུང་དུ།ལྟ་བུ་གང་ཡིན་བརྗོད་ལ་སྤང་།དམིགས་པའི་ཁྱད་པར་སྔོན་གྱི་མཁས་པ་དག་གིས།མེ་ལྷའི་སྐབས་དེའི་

༄༅ཐུགས་ཀ་ནས་འོད་ཟེར་འཕྲོས་པས་མདུན་ཏུ་ཚེ་འདས་བཀུག་ཏེ་གནས་པ་ལ།འོད་ཟེར་གྱིས་ཚེ་འདས་དེའི་སྡུག་བསྔལ་དང་སྡིག་སྒྲིབ་ཐམས་ཅད་སྦྱངས་ནས་རོ་དང་བསྲེག་རྫས་གཉིས་
སུ་མེད་པར་བྱས་ནས་གསོལ་བར་བསམ་ལ།སྔགས་མཐར་ཚེ་ལས་འདས་པའི་སྡིག་པ་དང་སྒྲིབ་པ་ཐམས་ཅད་ཤིནྟཾ་ཀུ་རུ་སྭཱ་ཧཱ།ཞེས་བཏགས་ཏེ་འབུལ་བ་དང་།འདས་པའི་སྐབས་ཚེ་འདས་ངན
སོང་གསུམ་བཅས་བཀུག་ལ་སྡིག་པ་དྲལ་ནས་བསྟིམ་པའི་ཕུང་པོ་ལྔ་དེ་བཞིན་གཤེགས་པ་ལྔ།འབྱུང་བ་བཞི་ཡུམ་བཞི།དབང་རྟེན་སེམས་དཔའ་སོགས་ལ་འབུལ་བར་བཤད་པ་ལྟར་ད་ལྟ་ཕལ་ཆེར་གྱིས་དེ་
ལྟར་བྱེད།དམ་པའི་ཞལ་ལུང་ལས།ཚེ་འདས་ཀྱི་རླུང་སེམས་ཙམ་ལས་གྲུབ་པའི་འཇའ་ལུས་ཡེ་ཤེས་ཀྱི་སྐུ་ནི་མཆོད་ཡུལ་དང་དབྱེར་མེད་དུ་བྱ་ཞིང་།དྲི་མ་ཕུང་ཁམས་སྐྱེ་མཆེད་ལ་སོགས་པ་རོ་དང་།
ལྷན་ཅིག་མཆོད་རྫས་སུ་འབུལ་བར་བཞེད།འོན་ཀྱང་སྐྱེ་བོ་སྤྱི་ལ་བཤད་མ་ཐག་པ་ལྟར་དང་།དབང་མ་ཐོབ་པ་དང་སྡིག་ཅན་ལ་དམིགས་པ་སྔ་མ་སྦྱོར་ན་རྣམ་པ་ཕྱེད་པས་ལེག་པར་སྣང་ངོ་།།གོང་ལྟར་སྒྲིབ
སྦྱོང་གི་ཕྲིན་ལས་ཆེད་དུ་བསྐུལ་བའི་བསྒོམ་བཟླས་སྤྱི་དང་ཁྱད་པར་ཡུངས་ཀར་ལ་བསྔགས་པ་སྲེག་རྫས་སུ་ཕུལ་ནས་ཕྲིན་ལས་གསོལ་བར་ཡང་བཤད་དེ།དེ་ཡི་མིང་དང་ཡུངས་ཀར་གྱིས།།བརྒྱ་ཕྲག་སྟོང་དུ་བསྲེགས།

བྱས་ན་ན།།ངན་སོང་ཀུན་ལས་རྣམ་པར་ཐར།ཅེས་གསུངས་པའི་དོན་ཡིན་པས་གལ་ཆེའོ།།མེའི་ཐ་བརྟག་བྱོན་སྐྱེམས་ཀྱི་རྗེས་སུ་བྱེད་པ་དངོས་བསྟན་དུ་མ་ཟད།སྤྱིར་མེའི་ནུས་པ་མ་རྫོགས་ཀྱི་བར་དེ་སྲིད་དུ་བརྟག
ཅིང་ཁྱད་པར་སྒྲིབ་སྦྱོང་ཁོ་ནའི་ཆེད་དུ་བྱས་ན་ལས་དེའི་འབྲས་བུ་མཚོན་ཕྱིར་གཤེགས་སྐྱེམས་ཀྱི་མཐར་ཡང་བརྟག་དགོས་ཏེ།།ཆོ་ག་བཞིན་དུ་སྦྱིན་སྲེག་བྱ།།དེ་ནས་དེ་ནི་ངེས་པར་ཡང་།།ལྷ་ཡི་གནས་སུ་སྐྱེས་གྱུར
ནས།དེ་ཡི་མཚན་མ་སྟོན་པར་བྱེད།ཅེས་གསུངས་ཤིང་།དེ་ཡང་ཇི་ལྟར་ཞེ་ན།།སྡིག་པ་བཅོམ་པའི་མཚན་མ་ནི།།དཀར་པོ་ཉིད་དང་གཡས་སུ་འབར།།གྱེན་དུ་འབར་ཞིང་དྲི་མ་མེད།ཟླུམ་ཞིང
རྣམ་པར་མི་འཕྲོ་བར།།བརྟན་པ་གློག་བཞིན་དྲི་མ་མེད།།ཡང་ན་མེ་ལྷ་ཉིད་ཀྱིས་ནི།།བདག་ཉིད་དེ་བཞིན་སྟོན་བྱེད་དེ།།ཟླ་བ་དྲི་མེད་དཀའ་འདྲ་བ།།བཞིན་མདོག་བཟང་ཞིང་ལྷམ་མེར་འབར།།
དེ་ཡི་མཚན་མ་འདི་དག་གིས།།དམྱལ་བ་ལ་སོགས་རྣམ་གྲོལ་ཞིང་།།སྡིག་པ་བཅོམ་ནས་བདེ་འགྲོར་ནི།།སྐྱེས་པ་ཡིན་པར་ཤེས་པར་བྱ།ཞེས་གསུངས་ཤིང་མི་དགེ་བའི་མཚན་མ་ནི།།དུ་བ་ཆེ
ཞིང་མེ་སྟག་འཕྲོ་བ་དང་།།དལ་བུས་མདོག་མི་གསལ་དང་ཞེན་པ་དང་།།མེ་ལྕེ་ཆད་པ་དང་།འོད་མེད་ཅིང་སྔོ་བ་དང་།མདུང་རྩེ་གསུམ་པ་ལྟ་བུ་དང་།མིག་ཆོག་ཅན་དང་།བ་ལང་གི་གདོང་གི

དབྱིབས་ལྟ་བུ་དང་།མི་རོ་ལ་སོགས་པའི་དྲི་ང་བ་དང་།དྲི་མེད་པའམ།དྲག་ཏུ་འཚུ་བ་ཅིང་འབར་བ་རྣམས་སོ།།གལ་ཏེ་མཚན་མ་ངན་པ་མཐོང་ན།ལས་སྔགས་དང་དེའི
བུམ་ཆས་པསང་གཏོར་བྱ་ཞིང་མར་གྱིས་དགང་བླུགས་ཀྱང་འབུལ་ལོ།།བརྟག་པ་འདིས་ནི་བྱང་བུའི་མེ་པྲ་ཡང་ཤེས་པར་བྱའོ།།ཡང་རོ་དམུ་ཆུ་ཅན་ཡིན་ན་སྔོན་དུ་འཚག་པའམ།འོག་ཏུ་རྫ་སྣོད་དུ་མར་
ནག་ལ་མུ་ཟི་དང་སྤོས་དཀར་བཏབ་པ་བཞག་ན་འབབས་པའི་ཆུ་ཡང་འབར་བྱེད་དུ་འགྱུར་རོ།།གལ་ཏེ་ཟ་འདྲེ་སྦུབས་ཞུགས་དོགས་པ་ཡོད་ན་རྐང་མཐིལ་གཉིས་སུ་སོ་ཝིའམ།ཁབ་སྦོམ་བཙུགས་པའི
རྩེ་མོ་བོ་ལ་གང་དུ་ཐོན་པར་བྱེད་པ་འདི་ནི་རིའམ་ཆུར་གཏོད་ཡང་བྱའོ།།དུར་ཁྲོད་སོགས་སུ་ཁྱེར་ནས་བསྲེག་ན་རོ་ཁྱེར་མཁན་རྣམས་ལ་ཡི་གེ་གསུམ་བཟླས་པའི་སྲུང་སྐུད་གདགས།དེ་ནས་གདུགས།།
རྫ་ཡབ།རལ་གྲི།བུམ་པ།དགང་བླུ་ག།བཟའ་བཅའ།བ་དན་རྣམས་ཐོགས་པ་རིམ་བཞིན།དབང་པོ།ཚངས་པ།ཁྱབ་མཇུག།ཆུ་ལྷ།མེ་ལྷ།བདེན་བྲལ།བསྟོང
པ་འདོན་པ་བདེ་བྱེད།རོ་ལས་པ་གཤིན་རྗེ་རྣམས་སུ་མོས་ནས་ཡིག་པ་རྒྱ་ཚར་བདུན་བཟླས་ཏེ་དགེ་བ་བསྔོ།སློབ་དཔོན་གྱིས་སྒྲིབ་སྦྱོང་གི་སྔགས་བཟླ་བཞིན་དུ་སྣ་དྲངས་ནས་རོལ་མོ་དང་བཅས

བྲས་གང་བྱ་བའི་ས་དེར་འགྲོ་བར་བཤད་དོ།།སྦྱིན་སྲེག་གི་མཐར་ཞག་གསུམ་ལ་སོགས་པར་ཐབ་ཁུང་མི་བསྒྲལ་བར་བཞག་ནས་ཤེར་ཕྱིན་གྱི་མདོ་འདོན།ལོང་མེད་ན་འོ་མ་དང་དྲི་བཟང
གིགིཆུས་མེ་གཞི་ལ།གང་ལྟར་ཀྱང་སཾ་ཧ་ར་ཎ་ཧཱུྃ་ཞེས་རྡོ་རྗེ་བསྡུ་བའི་རྒྱས་རུས་བུ་རྣམས་བསྡུས་ནས་ལས་ཀྱི་རྗེས་མི་མངོན་པར་བྱས་ཏེ།དེ་ནས་ཐལ་བར་གྱུར་པ་དང་།རྡོ་རྗེ་བསྡུ་བའི
སྔགས་ཀྱིས་ནི།།ཆོ་ག་བཞིན་དུ་བསྡུ་བར་བྱ།ཞེས་པ་བཞིན་ནོ།།དྲུག་པ་རིའམ་ཆུ་དོང་བ་ནི།བདེ་གཤེགས་གནས་འགོད་ལས།།དེ་རྗེས་རུས་པ་རྣམ་སྦྱངས་ནས།།ཞིབ་མོར་རྡོལ
བཏགས་ནས་ནི།།ཤིན་ཏུ་རྒྱ་ཆེའི་ཆུ་བོ་ལ།།མཆོད་པ་བྱས་ཏེ་བསྐུར་བར་བྱ།།ཞེས་པས་ཕུང་པོ་སྦྱངས་ཤིང་བཏང་བའི་མཐར་ཆུ་ཀླུང་གིས་སྐྱོང་བ་ལས་རིལ་པོར་འདོར་བ་སོགས་གསལ་བར་མ་
གསུངས་ཀྱང་དོན་མཐུན་དུ་བྱེད་ན།གནས་ལུང་གི་ལམ་སྐྱོང་བསྟན་སོང་ནས།གང་དུ་འདོར་བའི་ས་དོར་ཁྱེར་ལ་སྒྲིབ་སྐྱོང་གི་གཟུང་ཆུས་བབུ་བ་དང་།བྱེ་ཐུན་གྱིས་ཟབ་པ་རྣམས་བྱས་ནས་བཏགས
གྲོལ་སོགས་གདགས་ཡིག་ཡོད་ན་བསྲེགས་པ་ནི།རང་ཉིད་དཀྱིལ་འཁོར་གྱི་བདག་པོར་གསལ་བ་ལས་སྔགས་ཀྱི་སྒྲ་དང་ཐུགས་རྗེའི་འོད་ཟེར་གྱིས་ཁམས་གསུམ་ཐམས་ཅད་སྣང་བར

༅བྱས།ངན་སོང་རྣམས་སྦྱངས་དམིགས་ཡུལ་གཙོ་བོར་གྱུར་པའི་སེམས་ཅན་ཐམས་ཅད་སངས་རྒྱས་ཀྱི་ཞི་ཅ་དྲངས་པར་བསམ་ཏེ།གཟུངས་རྣམས་བརྗོད་རིམ་ནས་རྟེན་གྱི་སྙིང་གར་
བསྲེགས།དེ་དང་ཉེ་བར་ཐོད་པ་ཆང་གིས་གང་བ་ལ་བདུད་རྩི་རིལ་བུ་བཏབ་པ་དམ་ཚིག་གི་རྟེན་དུ་བཀོད་ནས་དམིགས་ཡུལ་བྱང་གྲོལ་གྱི་རྒྱུར་རྣམ་སྨིན་གྱི་ཕུང་པོ་མཆོད་སྦྱིན་དུ་སྤེལ་བའི་བསམ་པས
གཅོད་ཡུལ་གྱི་ཚོགས་ལས་ཆེ་ཆུང་གང་རུང་རྒྱས་པར་བཏང་པའི་ལག་ལེན་འདུག་པ་ལྟར་གྲུབ་ན་ལེགས།མདོར་བསྲུ་ན་ཚེ་འདས་དེའི་རྣམ་ཞེས་དང་རང་སེམས་དབྱེར་མེད་མཁའ་འགྲོ་གྲི་ཟོད
ཐོགས་པ་ཕྱིར་ཐོན།མདུན་དུ་རླུང་མེ་ཐོད་སྐྱེད་གསུམ་རང་བྱུང་གིས་གྲུབ་པའི་ཁར་ཐོད་པ་སྨིན་མཚམས་ནས་བྲེགས་ཏེ་བཀོད་པ་སྟོང་གསུམ་དང་མཉམ་པའི་ནང་དུ་ཤ་ཁྲག་རུས་པ་
ཐུཐམས་ཅད་དུམ་བུར་གཏུབས་ཤ་ལྔ་བདུད་རྩི་ལྔར་གྱུར།འོག་གི་རླུང་གཡོས་མེ་སྦར་རྫས་རྣམས་ཞུ་ཞིང་རོ་གཅིག་ཏུ་འདྲེས་པའི་སྟེང་གི་ནམ་མཁའ་ལ་ཨོཾ་དཀར་པོ།ཨཱཿདམར་པོ།།
ཧཱུཾ་སྔོན་པོ་སྟེང་ནས་སྟེང་དུ་བརྩེགས་པ།དེ་ལས་འོད་ཟེར་འཕྲོས།སངས་རྒྱས་ཐམས་ཅད་ཀྱི་ཡེ་ཤེས་ཀྱི་བདུད་རྩི་བཀུག་དམ་ཚིག་གི་རྫས་དང་རོ་གཅིག་ཏུ